Mesazhe urimi për festën hebraike të Hanukah-s
Hebrenjtë në mbarë botën të hënën fillojnë të festojnë festën e tyre të Hanukah-s.
Hebrenjtë në mbarë botën po shënojnë Festën e tyre të Hanukah-s duke ndezur qirinj, duke luajtur, apo duke ngrënë petulla tradicionale me patate. Me rastin e fillimit të festës, në Gjermani zyrtarët shprehën urimet e tyre për komunitetin e hebrenjve. Edhe Presdenti amerikan Donald Trump uroi komunitetin hebtraik për festën. Presidenti gjerman Frank-Walter Steinmeier ndezi një qiri tradicional, menorah, para Portës së Brandenburgut në Berlin. Ky është një nga qirinjtë më të mëdhënj të këtij lloji në Evropë. tha Presidenti gjerman Frank-Walter Steinmeier. Në Izrael, vendi ku lindi festa e Hanukah-s, artisti Yaron Bob ka ndërtuar një qiri tradicional me mbetjet metalike të raketave të hedhura nga militantët palestinezë në Gazë. Festivali tetë ditor i dritave shënon ri-dedikimin e tempullit të Jeruzalemit në shekullin e dytë para Krishtit, pasi hebrenjtë mposhtën ushtritë e sunduesve tiranikë sirianë dhe grekë. Çdo natë gjatë tetë ditëve të ardhshme, ndizet nga një qiri për të simbolizuar mrekullinë e dritës së tyre që ndriçoi tempullin për tetë ditë. Presidenti amerikan Donald Trump dërgoi një mesazh urimi, në të cilin thuhet se ai dhe zonja e parë Melania u dërgonin "përshëndetjet më të ngrohta vëllezërve dhe motrave hebraike".